Tainele muzicii 



Acest text este introdus identic după filmul SIRENELE . 




Poate vi se pare de necrezut dar cel pe care 1-ati văzut mai înainte cântând sunt eu. 




Buna ziua, mă cheamă Andrei, ceea ce vreau să fac este să vă împărtăşesc câteva din experienţele mele 
anterioare despre formaţii, despre muzică si despre motivele care m-au făcut să mă hotărăsc să le părăsesc pe 
toate si să încep o nouă viată . Scopul acestui film este cercetarea puterii tainice a muzicii si mai ales a rock- 
ului. Mai întâi vreau să-1 vedeţi în întregime cu atenţie , deoarece conţine lucruri care mai mult sau mai puţin ne 
interesează pe toţi. 

Muzica rock a fost cea mai mare experienţă a vieţii mele, mă atrăgea gloria starurilor rock si viata lor 
fermecătoare. 

Cu cât trecea timpul, toate acestea mă uimeau. Am început să dau mai putină atenţie învăţăturii si mai multă 
atenţie la ce îmi spuneau starurile muzicii rock, pe care îi vedeam ca pe nişte dumnezei. 

Telul meu era să ajung si eu la nivelul lor. Am început să gândesc, să imit, sa trăiesc cele spuse de ei si 
filozofiile lor, fără să-mi pese de ce-mi spuneau părinţii mei, rudele si prietenii mei. 

In aceasta perioada, chiar daca eram născut din părinţi ortodocşi, eu nu eram credincios. Mai mergeam din când 
în când la biserică , si asta rar, doar asa din obişnuinţă. 

Concepţia mea despre Dumnezeu îmi fusese formată sub influenta filmelor S.F., desene animate si cu OZN-uri. 
Toate acestea contribuiseră la formarea unei imagini desfigurate despre cine si ce este Dumnezeu. 

îl socoteam o putere superioară, cum face si cea mai mare parte a lumii. Si dacă cineva mi-ar fi vorbit despre 
tradiţii, le-as fi socotit ca inapoiate si conservatoare. Si astfel nu intelegeam ca mintea mea era otrăvită de toate 
aceste idei moderne. 

După un sir de întâmplări însă, câţiva prieteni ai mei au fost interesaţi de creştinism, si prin ei am văzut o caseta 
video despre muzica rock, care mi-a descoperit fapte cărora nu le dădusem nici o importantă până atunci si pe 
care o să vi le arăt în continuare. 

Am inceput sa citesc despre Hristos si creştinism si încet, încet, am văzut Adevărul. 




Naşterea lui Iisus Hristos separa în două întreaga umanitate. Daca nu credeţi, priviţi puţin la data de pe ziarul 
dumneavoastră. Daca privim la o scara a istoriei vedem că se împarte în înainte de Hristos si după Hristos, 
remarcaţi ca în mijloc se găseşte Hristos si nu altcineva ca Buda, Alexandru cel mare sau vreun alt mare 
eveniment important. 

Daca Hristos nu este decât un simplu om bun, asa cum crede marea majoritate a oamenilor, atunci de ce separă 
întreaga umanitate în două? Dar este cu totul clar ca este mai mult decât un om bun. 

Crăciunul este sărbătoarea naşterii lui Hristos. Pastile este sărbătoarea învierii Lui. învierea este un eveniment 
istoric real, care îl deosebeşte de orice alta personalitate care a trăit vreodată. Cine cercetează cu obiectivitate 
învierea sa vede aceasta foarte clar. 

Iisus Hristos este însuşi Dumnezeu întrupat. Chiar daca toate acestea le avem totdeauna înaintea ochilor noştri, 
oare câţi dintre noi ne gândim la ele? Crăciunul a ajuns sa însemne Mos Crăciun, daruri si vacante, după cum si 
sfintele Paşti au ajuns sa însemne mâncare, băutura si petreceri. Au devenit atât de obişnuite, încât si-au pierdut 
semnificaţia lor originara si importanta lor reala. 




De vreme ce exista cu adevărat dumnezeu-Omul Iisus, exista si potrivnicul Sau, satana, ceea ce eu nu crezusem 
vreodată. Este ciudat faptul ca e uşor sa fii rau si este foarte greu sa fii bun. Este uşor sa bei, sa fumezi, sa te 
droghezi si sa te înstrăinezi, dar este dificil sa te înfrânezi, sa te reţii. Un alt exemplu : pentru a pierde o viata de 
om, trebuie doar o secunda, dar pentru a o crea, sunt necesare noua luni. aceasta este o lege naturala : pentru a 
face bine, trebuie multa osteneala, dar este foarte uşor sa fi rau. 

Dumnezeu este DUH, iar omul ca o creaţie desăvârşita a lui Dumnezeu, are o esenţa spirituala. 

Sfânta Scriptura ne spune:" Atunci luând Domnul Dumnezeu tarâna din pământ, a făcut pe om si a suflat în fata 
lui suflare de viata si s-a făcut omul flinta vie ( Facere 2,7 )". 

Mai este scris, de asemenea , ca scopul principal al îngerilor este de a cânta si de a-L slavi continuu pe 
Dumnezeu. înainte de căderea lui, din cauza mândriei, satana ca arhanghel al lui Dumnezeu, a avut mare rol în 
aceasta slujire si cunoaşte foarte bine influenta pe care muzica o are asupra sufletului. 



Chiar si cuvântul "MUZICA" indica o dimensiune spirituala si provine din cuvântul "MUZA" care înseamnă " 
spirit artistic ". 

Cum am văzut mai înainte , omul nu este alcătuit numai din trup ci si din suflet. Muzica ne poate influenta 
sufleteşte spre bine dar si spre rau. V-ati gândit vreodată de ce, atunci când ascultam muzica, ne miscam 
piciorul sau mâna, involuntar, în ritmul muzicii? Aceste mişcări se fac automat, fara vreun efort din partea 
noastră. 




Puterea muzicii a fost binecunoscuta de strămoşii noştri. Vechii spartani, în timpul bătăliilor erau însoţiţi de 
cântăreţi. Cu muzica pe cere o ascultau îsi întăreau spiritul si luptau cu mai multa putere. La fel făceau si 
egiptenii. 

Vechiul Testament relatează ca împăratul iudeilor, Saul, atunci când era cuprins de melancolie, îl chema pe 
David sa-i cânte psalmi din lira lui si în acest fel Saul se liniştea sufleteşte. Un alt fapt important este acela ca 
psalmii lui David îi alungau pe demoni. 

Filozoful antic Platon credea ca fiecare schimbare a tonurilor muzicale are influenta directa asupra spiritului si a 
moralei. Aristotel credea atât de mult în puterea muzicii, încât era de părere ca toata muzica tinerilor trebuie 
controlata de legile statului. 

Lenin, conducătorul revoluţiei comuniste a spus ca un mod rapid de a distruge o societate este prin intermediul 
muzicii ei. Toate acestea satana le cunoaşte foarte bine. Din momentul căderii lui, el este încredinţat ca sfârşitul 
lui se apropie, iar asta îl face sa se neliniştească. Satan este însă foarte viclean si a păstrat ultima si cea mai buna 
arma pentru a se război cu oamenii, si arma aceasta este muzica rock. 




Având în fata ochilor toate acestea, sa cercetam puţin rădăcinile rock-ului. Putini sunt cei ce ştiu ca originile 
acestei muzici trebuie căutate în adâncurile junglei africane. Când vânzătorii de sclavi, au adus în 1619, primii 
sclavi în America, nu au adus numai trupuri omeneşti pentru vânzare, cum au crezut ei, ci si obiceiurile, datinile 
si mai ales muzica lor, o muzică ceremonială a vechilor religii africane, a cărei putere îsi afla izvorul în ritmul 
hipnotic care te duce în stare de transă. In aceste religii, pe care sclavii le-au practicat si în America, magii si 
preoţii păgâni ai idolilor si ai cultului Voodoo, chemau , folosind si jertfe de animale, pe duhorile necurate 
(adică pe demoni), care veneau imediat la ceremoniile lor satanice. 

Asa că nu este întâmplător că într-un interviu al său, John Lennon, conducătorul formaţiei Beatles, declara că 
"cel mai bun rock-n-roll este cel primitiv (originar). Sunetul lui a venit din junglă." 

Cunoscutul cântăreţ Jimmz Hendrix a avut un baterist originar din Uganda -Africa, al cărui tată se ocupa cu 
Voodoo si magie. Acest baterist era uimit de ritmul si mişcările Voodoo folosite de Hendrix, care semănau cu 
cele folosite de tatăl său. Mike, solist al formaţiei Fleetwood Mac, ca si alte staruri ale rock-ului, a călătorit în 
adâncurile junglei africane, pentru a învăţa ritmurile Voodoo si a-si îmbogăţi sunetul muzicii sale. 

Muzica Rock păstrează în continuare multe elemente din ceremoniile de magie africane. 





Până si ţinuta lor arată că sunt influenţaţi de acelaşi duh, care a influenţat si mişcările africane originare. 

Dar vă rog să nu mă judcati greşit, nu sunt rasist. Vreau doar să înţelegeţi si să admiteti că există numeroase 
asemănări între ele, acelaşi gen de muzică , acelaşi ritm, aceeaşi ţinută, aceleaşi mişcări maniace si spasmodice, 
aceleaşi strigăte, s.a. 

Asa cum vechii greci au părăsit si au renegat falşii lor dumnezei atunci când au îmbrăţişat adevărata credinţă în 
Hristos, tot asa si membrii vechilor triburi africane când cred si se botează în numele lui Hristos, condamnă ei 
însisi moravurile si obiceiurile lor idolatrice si satanice. 

In 1955, când a apărut pentru prima dată stilul rock, a creat o mare tulburare în societate si aceasta deoarece la 
începuturile lui ,rock-ul s-a zidit pe temeliile revoluţiei si răzvrătirii. 




•■ ' -Ta 

Când primul star rock, Elvis Presley , a apărut la televiziune , mişcările lui au scandalizat lumea. I s-a îngăduit 
să apară numai de la mijloc în sus. Cu mentalitatea noastră actuală , acestea ni se par cu totul ridicole. 
Imaginati-vă că părinţii tinerilor de astăzi să găsească mişcările lui Elvis scandaloase. Este într-adevăr ridicol 
dar aceasta a fost părerea oamenilor de atunci. 




La fel si cu Beatles. Când au apărut prima dată , lungimea părului lor a fost considerată ca o mare jignire, în 
timp ce pentru noi , astăzi par nişte îngeraşi. Astfel vedem cum , treptat , lumea începe să accepte lucruri care în 
trecut i se păreau scandaloase. Si acesta este un stil de a acţiona al satanei, treptat, treptat, pentru ca noi să nu ne 
putem da seama ce se întâmplă în realitate. Astăzi am ajuns la un asemenea grad de tolerantă, încât nu mai 
suntem scandalizaţi nici măcar de formaţiile care-1 slăvesc fătis pe satan. 

O formaţie britanică cântă:" Lumânări se aprind, jertfelnicul arde, e nevoie de moartea fecioarei jertfiţi lui 
lucifer, stăpânul meu. Aduceţi potirul, înălţaţi cuţitul, bine ati venit la jertfa mea , infigeti cuţitul în pieptul ei, 
insist jertfiţi! Demonii se bucură. Repet: Demonii se bucură. Jertfiţi!". 

Formaţia australiană INXS cântă : "Diavolul e în noi!". 

In prezent este evident faptul că formaţiile de muzică rock afişează multe simboluri si imagini satanice. Să 
examinăm câteva dinte ele: 




Steaua cu cinci colturi, un simbol al magiei negre, folosit în ceremoniile si invocările demonice, atunci cănd 
este întoarsă formează un cap de tap care 1-a simbolizat dintotdeauna pe satana. Folosirea acestui semn este 
foarte frecventă în sfera muzicii rock. 




Pan a fost unul dintre zeii vechilor greci. Avea o înfăţişare de om-tap si era cunoscut pentru muzica 
fermecătoare pe care o cânta din flaut. 

Aici vedem emblema unui post de radio din Australia . Priviţi pe cine înfăţişează! Nu este altul decât vechiul 
zeu Pan, cu aripi de înger , adică satana, care astăzi în loc să cânte din flaut, cântă la chitara electrică a rock- 
ului. 




Pe un disc al lui Rolling Stones este desenat un picior de tap purtând un pantof de damă. 




Pe coperta unui alt disc al lor vedem un cap de tap cufundat într-o oală cu sânge, titlul albumului este "Supă de 
cap de tap". 




Led Zeppelin au un cântec care este socotit ca cel mai popular din muzica rock: "Scară către cer" (Stairway to 
heaven). Un vers al lor aminteşte de zeul Pan , cu numele de Pipper (flautist - care cântă din flaut) si sună astfel: 
" Mintea ta fredonează fără încetare si fără să ştii , flautistul te cheamă să-1 urmezi. " 

Din nefericire , tinerii din ziua de astăzi ascultă sfatul celor de la Led Zeppelin si , prin muzica rock păşesc pe 
drumul spre iad, urmându-1 pe Pan, care după cum am văzut îl simbolizează pe satana. 



-9 




în această icoană a lui Hristos vedem degetele mâinii drepte aşezate în asa fel încăt să formeze numele Lui. Cu 
acelaşi gest preoţii dau binecuvântarea celor din biserică. 




Aici vedem pe Anton Lavey , întemeietorul bisericii satanice din America. Priviţi forma mâinii lui care 
simbolizează coarnele satanei. Ca si steaua cu cinci colturi , acest simbol este prezent aproape peste tot în 
muzica rock. 

Oare ştie rockerul grec Nicolas Caravellas ce simbolizează degetele mâinii lui ? După titlul albumului lui "O 
Diavolos"(= diavolul) se pare că ştie foarte bine ce reprezintă. 

Acest simbol al satanei are o foarte mare răspândire între fanii rockului. Nu există însă nici o îndoială , că doar 
putini din cei care fac acest semn cu mâna lor cunosc si semnificaţia lui. Ce păcat! 




Acest simbol al fulgerului face parte din simbolurile mistice si reprezintă pe zeul Thor (=satana) . în Evanghelie 
Hristos spune:" Am văzut pe satana ca un fulger căzând din cer. (Luca 10,18) " 





m *'Ji 

în această fotografie satanistul Anton Lavey poartă o stea cu cinci colturi având în centru semnul fulgerului. 
Multe formaţii ca AC/DC , Black Sabbath , Kiss folosesc acest simbol al fulgerului, 

iar Michael Jackson ajunge să-1 facă cu trupul lui în timp ce dansează . 











Este oare o simplă coincidentă faptul că organizaţia SS a lui Hitler avea ca simbol acelaşi semn al fulgerului? 




Crucea este o armă a Ortodoxiei. Diavolul urăşte crucea pentru că prin ea Hristos, prin jertfa Sa 
răscumpărătoare, a arătat iubirea lui deplină fată de umanitate si a biruit desăvârşit puterea satanei . 

Despre Sfânta Cruce, Sfânta Scriptură spune : " Căci cuvântul crucii , pentru cei ce pier este nebunie ; iar pentru 
noi cei ce ne mântuim este puterea lui Dumnezeu (Corinteni 1,18)". Pentru cei ce merg pe drumul păcatului , 
puterea Sfintei Cruci li se pare o prostie, dar pentru noi , care înaintăm pe drumul mântuirii, Crucea este puterea 
lui Dumnezeu, care mântuieste. 

Astăzi crucea este cea mai obişnuită podoabă pentru cântăreţii de rock. Nu le pasă că afişează un simbol sfânt al 
creştinismului si în acelaşi timp săvârşesc tot felul de păcate si fărădelegi de neînchipuit. Astfel Satana 
micşorează însemnătatea Crucii si întunecă valoarea ei în ochii tineretului. 

Un alt mod prin care satana atacă Sfânta Cruce este batjocorirea si dispreţuirea ei, după cum vedem aici pe 
diferite coperti si videoclipuri ale unor formaţii rock. 

Se pune întrebarea: de ce lovesc mereu si batjocoresc Sfânta Cruce, de ce dispreţuiesc si luptă împotriva a ceva 
în care nu cred si care nu are nici o valoare pentru ei? De ce? De fapt Sfânta Cruce îi arde , îi deranjează, îi 
necăjeşte. Dar ei nu-si dau seama că prin însăşi această luptă împotriva lui Dumnezeu si a simbolurilor Sale, 
dau, vrând, nevrând mărturie despre existenta si puterea Lui. 




O cântăreaţă blasfemă si desfrânată, pe care o adoră mii de tineri, Madonna (al cărei nume înseamnă fecioară) a 
spus într-un periodic: "Crucea este sexy , pentru că are pe ea un bărbat gol!". 

Răsturnarea Sfintei Cruci a fost dintotdeauna un element esenţial al ceremoniilor satanice, acest fapt 
petrecându-se adesea si în cadrul muzicii rock . 

Acest tricou care arborează Crucea lui Hristos întoarsă invers cu inscripţia : " Distruge-o! ", este purtat de 

cântăreţul formaţiei SEX PISTOLS. 

Aici îl vedem pe cântăreţul de la Rolling Stones afisând-o in timpul unui concert. 








însă cea mai mare batjocorire a Crucii se găseşte în acest simbol. Cei mai mulţi dintre noi îl consideră ca fiind 
emblema păcii, dar dacă studiem cu atenţie provenienţa lui , vom descoperi ceva cu totul opus. Să vedem acum 
cum se obţine acest semn: cum am spus , răsturnarea Crucii este totuna cu necinstirea ei, iar atunci când îi rupi 
cele două braţe si o inconjuri cu un cerc magic (cunoscut in lumea magiei), atunci crucea aste cu totul 
batjocorită, formând asa numita emblemă a păcii. 




Sfânta Scriptură numeşte însă pe Hristos "Domnul păcii"(II tesaloniceni 3,16), 

dar diavolul , dintotdeauna hulitor al adevărului , a reuşit astăzi într-o mare măsură să înlocuiască adevărul lui 
Hristos cu simbolurile lui corupte, propovăduindu-le cu puterea întunericului si folosindu-se de instrumente 
cum ar fi cântăreţii de muzică rock cu un mare impact asupra majorităţii tinerilor. 




în prezent , luarea în râs a Sfintei Cruci a ajuns a fi o modă. 




U'.'ia.'i 

Potrivit Sfintei Scripturi , o altă manifestare specifică oamenilor demonizati sunt strigătele puternice. Iată o 
relatare a întâlnirii unui demonizat cu Iisus Hristos : " Si văzând pe Iisus, strigând, a căzut înaintea Lui si cu 
glas mare a zis: Ce ai cu mine, Iisuse, Fiul lui Dumnezeu Celui Preaînalt? " ( Luca 8,28). în alt loc este scris:"Si 
era în sinagoga lor un om cu duh necurat, care striga tare"(Marcu, 1,23). Să comparăm acum strigătele 
demonizatiilor cu strigătele cântăreţilor rock. 

Aici putem vedea o imagine dintr-o slujbă de exorcizare săvârşită de un preot. Demonizatii în afară de strigăte 
puternice, obişnuiesc să facă si gesturi furioase spasmodice. Priviţi cu atenţie asemănarea cu muzica rock! 




Am ascultat formaţia Anvil cu cântecul lor, 666 . Apocalipsa Sfântului Ioan teologul ne spune că acest număr 
reprezintă fiara sau antihrist, care va veni după instalarea stăpânirii mondiale pregătită de înainte-mergătorii lui 
si care va face semne si minuni mari cu puterea diavolului amăgind lumea. Va veni si Hristos , care la a doua 
Lui venire , va birui pe antihrist si-1 va osândi la chinuri veşnice împreună cu toţi cei care l-au urmat. 



^ ^^^ 

Foarte mulţi cântăreţi au devenit ei însisi, cu voie sau fără voie , înainte-mergători ai lui antihrist, prin afişarea 
numărului lui, pregătind astfel tineretul pentru primirea lui. 

Black Sabbath prezintă numărul 666 pe coperta acestui disc. La fel fac si formaţiile americane APHRODITE'S 
CHILD si MATADORGROUP. Cel mai important membru al formaţiei Mickysix poartă numărul 666 pe 
tricoul lui , împreună cu cuvintele "PIERZÂND CREDINŢA". 

Formaţia IRON MAIDEN a scos un album cu titlul "Numărul fiarei". 

Muzica rock este împărţită în mai multe ramuri. Până acum am vorbit numai de cele cu caracter satanic fătis. 
Unii cred că prin evitarea acestui gen de rock si limitarea numai la genurile mai liniştite sau mai sigure, nu sunt 
influenţaţi în rău. îmi daţi voie însă să vă spun ceva? Ceea ce noi socotim ca sigur , de multe ori este mai 
periculos decât ceea ce am văzut mai înainte, deoarece are o influentă mult mai subtilă. Nu se vorbeşte pe fată 
despre diavol, care se ascunde astfel sub felurite măşti si deghizări. Diavolul nu se arată numai cu această 
înfăţişare urâtă , cunoscută de toţi, ci se poate preschimba în multe feluri la care noi nici nu ne-am gândit 
vreodată ; Sfânta Scriptură ne spune : "Nu este de mirare deoarece însuşi satana se preface în înger al luminii" 
(II Corinteni 11,14). 

Un alt mesaj al muzicii rock este libertinajul sexual. Copii ajunşi la vârsta adolescentei sunt asaltaţi înfricoşător 
de acest gen de muzică care le întinează mintea si le inoculează o concepţie desfigurată despre adevăratul 
înţeles al sentimentului de dragoste. 

Conducătorul grupului Rolling Stones declară în paginile ziarului Times: "Rock-ul este sex si trebuie sa-i lovim 
pe tineri peste fată cu el". 




George Michael ne cântă : "Vreau dragostea ta (I want your sex)". Acest cântec a avut un mare succes si a fost 
ascultat de milioane de tineri din întreaga lume. In continuare el spune :"Ti-am spus: nu am să te păcălesc, 
minciuni nu-ti voi spune, nu avem nevoie de BIBLIE, ci doar priveste-mă in ochi. (Won't teii zou no lies, 
don't need no Bible, just look in my eyes )". Sfânta Scriptură este cuvântul lui Dumnezeu si, neprimind 
Scriptura, George Michael nu îl primeşte pe Dumnezeu. Acest fapt este mai satanic decât ceea ce am auzit mai 
înainte, deoarece se ascunde sub masca dragostei păcătoase. 

Sfânta Scriptură ne spune : " Nu vă amăgiţi , nici desfrânaţii, nici încinătorii la idoli, nici adulterii, nici 
malahienii, nici sodomiţii, nici furii, nici lacomii, nici beţivii, nici batjocoritorii, nici răpitorii nu vor moşteni 
împărăţia lui Dumnezeu " (I Corinteni 6,9-10). 

Pentru societatea de astăzi , ideea păstrării relaţiei sexuale în cadrul familiei pare o glumă , pare ceva ridicol . 
Motivul pentru care Dumnezeu a îngrădit relaţia sexuală în Sfânta Scriptură si a binecuvântat-o în Taina 
Cununiei este importanta si cinstea ei. Scopul familiei este naşterea de prunci, iar satisfacerea plăcerilor trupeşti 
în afara căsătoriei are mari urmări distructive . Nu avem decât să privim la înfricoşătoarele boli venirice si mai 
ales la SIDA , care astăzi se răspândesc tot mai mult în întreaga lume. De aceea Dumnezeu a hotărât cu stricteţe 
că această relaţie de mult preţ să fie păstrată în cadrul căsătoriei. Aceste boli sunt urmările relaţiilor sexuale 
libere. Astăzi , această relaţie a ajuns a fi ceva ieftin si trecător, fiind afişată cu violentă peste tot, dar mai ales în 
cadrul muzicii rock. Aproape toate formaţiile si cântăreţii de muzică rock au ca subiecte preferate sexul. De 
altfel , chiar cuvântul rock'n'roll, în dialectul negrilor africani, de unde provine, înseamnă chiar act sexual. 

Să facem aici o mică paranteză. Vă amintiţi că am vorbit de zeul Pan, care-1 simbolizează pe satana si are o 
mare legătură cu muzica, acest zeu nu este legat numai de muzică, ci numele său este asociat si cu dragostea 
trupească. 

Nu numai cântecele rock , ci si muzica populară (grecească) divinizează această dragoste trupească. 

Dar cea mai mare minciună si cea mai mare amăgire o reprezintă muzica rock care se autodeclară creştină . 
Artiştii care amestecă creştinismul cu rock-ul si castitatea cu dragostea trupească, se prezintă drept exemple 
demne de urmat pentru discipolii lor. După ei poţi crede în Dumnezeu si în acelaşi timp poţi pierde vremea cu 
această muzică. Iată ce ne sfătuieşte Alice Cooper : "Dimineaţa în biserică, iar seara rock'n'roll". Dar Hristos ne 
spune : "Nimeni nu poate să slujească la doi domni, căci sau pe unul îl va urî si pe celălalt îl va iubi, sau de unul 
se va lipi si pe celălalt îl va dispretui; nu puteţi sluji lui Dumnezeu si lui mamona" (Matei 6,24). Un proverb 
spune de asemenea: Nu încap două picioare în aceeaşi cizmă. îmi pun adesea o ăntrebare despre rock-ul creştin: 
cum poate fi slăvit Hristos prin muzica rock? Rock-ul este un gen de muzică violent, care produce tulburare în 
sufletul omenesc, care nu-1 mai poate slăvi pe Dumnezeu în această stare . în afara textului cu conţinut creştin 
nu mai există nici o altă deosebire fată de celelalte formaţii de muzică rock. Este ca si cum am admite că există 
desfrânare creştină, sau magie creştină, dar asa ceva nu este cu putinţă. Să nu uităm că si satana s-a folosit de 
cuvintele Sfintei Scripturi atunci când 1-a ispitit pe Iisus Hristos în pustie. Rock-ul creştin este o altă mască si 
cursă a satanei. 




Nu cu multă vreme în urmă, în domeniul rock-ului a apărut un nou gen muzical care provine, de asemenea, de 
la negrii africani si cunoaşte o mai mare răspândire: rap house . Această nouă muzică nu este decât o înfăţişare 
politicoasă a Voodoo-ului , bazat pe puternice ritmuri hipnotice de transă, ce produc in suflet dorinţe trupeşti. 
Foarte des textul ei cuprinde un vocabular murdar, injurios. 

în ultima vreme , discotecile si centrele de distracţie nocturnă , atrag din ce în ce mai mulţi tineri, care se adună 
aici ca muştele la mizerie. Să vedem acum câteva afişe publicitare ale unora dintre aceste centre. Aici este 
prezentat un "înger derbedeu" care invită pe tineri în "al şaptelea cer". Ziua invitaţiei este duminica. 

Această reclamă spune:" Dacă tot nu ve-ti merge în rai, atunci mergeţi în iad " . Mai jos scrie " Este duşmănos, 
este sălbatic, este arzător, este iad" . Discoteca se numeşte CHECKPOINT (Vamă) si-i cheamă pe tineri din nou 
în ziua de duminică. 



-<tcww.twîhmis 

O altă discotecă cu numele DEPOZIT , observaţi simbolul lor. 




Un alt afiş îsi începe reclama cu cuvântul "blasfemie" , iar mai jos "ziua judecăţii" . 

Aici citim " în casa iadului , sunetele păcătoase ale diavolului " si "stilul satanic" . 

In final , o înfricoşătoare reclamă care conţine simbolul satanic steaua cu cinci colturi, având în centru numărul 

666. Ea a fost afişată în ajunul Crăciunului din anul 1989 de către o discotecă din Melbourne. 




De unde vine , oare, această permanentă preocupare pentru simbolurile creştine si cele demonice? Dacă toate 
acestea nu sunt decât simple superstiţii , atunci de ce pământenii moderni de astăzi, din era ştiinţei si 
tehnologiei, continuă să se mai intereseze de ele? în mod normal ar fi trebuit să le uite. Dar nu putem face 
aceasta , deoarece au o existentă reală sădită în conştiinţa noastră . Cea mai mare biruinţă pe care a obtinut-o 

diavolul în lupta lui contra oamenilor este convingerea multora că el nu există. Aceasta îi îngăduie să se 
strecoare neobservat si să-si îndeplinească mai lesne lucrarea. Dorinţa lui satan este să fie adorat ca si 
Dumnezeu, iar în prezent este cu siguranţă foarte satisfăcut de marile succese obţinute. In societatea de astăzi 
muzica a devenit un limbaj internaţional, influenţând îmbrăcămintea, coafura si purtarea tinerilor. 




>' 



Un mare prooroc al Ortodoxiei , sfântul Cosma al Etoilei, care a trăit în urmă cu 200 de ani a profeţit lucruri de 
necrezut, care se împlinesc , însă în zilele noastre: că bărbaţii vor arăta ca femeile, iar femeile ca bărbaţii. Priviţi 
acum câţiva bărbaţi a-i rock-ului! 




Si acum câteva femei! 




Muzica rock a devenit o limbă internaţională . Dar care este mesajul pe care ni-1 transmite? Cântecele de azi ne 
spun: "Dacă-ti place fă!" ; dar Dumnezeu ne spune să facem numai ce este bun. Această filosofie a rock-ului "fă 
ce vrei si nu asculta de nimeni" este cea mai înaltă poruncă a satanismului. Mulţi oameni cred că satanismul 
înseamnă numai jertfe de oameni, orgii, ceremonii, etc, dar satanism înseamnă de asemenea si a face ce vrei, 
fără a recunoaşte vreo autoritate a cuiva, fie El si Dumnezeu, aceasta ne-o adevereşte si cel mai mare satanist al 
secolului 20, englezul Alice Crowley, care a murit pe la sfârşitul anilor '40 si care s-a autointitulat "marea fiară - 
666", cum vedem pe acest portret al lui. 

într-una din cărţile sale menţionează că principala poruncă a satanismului este să-ti faci voia ta. Această 
filosofie este urmată de multe staruri ale rock-ului si aplicată în cântecele lor. 




Chitaristul de la Led Zeppelin, Jimmz Page, locuieşte în vechea casă a lui Crowley. David Boowie îl pomeneşte 
într-unui din cântecele sale, Beatles îl prezintă pe coperta unui album, 




."<" 




Ozzy Osbourne are un cântec cu titlul "Domnule Crowley". 

în această fotografie Jim Morrison cu formaţia lui The Dorrs stau în jurul unei statuete a lui Crawley. 




Următorul cântec al unei formaţii australiene spune: "Fă ceea ce vrei să faci si fii ceea ce vrei să fii.". Un alt 
cântăreţ ne spune: "Sunt liber să fac ce vreau, să fiu ce vreau, la ce oră vreau si să aleg ce vreau". Cu cât 
ascultăm mai mult această muzică , cu atât hrănim mintea noastră cu gânduri care sunt împotriva voinţei lui 
Dumnezeu. Fără îndoială că în lume există astăzi o mare tolerantă a acestor concepţii, care se generalizează tot 
mai mult si care ne vor duce în cele din urmă la pieire. 

Tinerii se scoală cu muzică, conduc cu muzică, fac sport cu muzică, citesc cu muzică, si dorm cu muzică. Cu 
alte cuvinte muzica devine a doua lor suflare. Dar trebuie să înţelegem că muzica este ceva de natură spirituală, 
care trece prin minte si vorbeşte direct sufletului. Cunoscutul chitarist Jimmy Hendrix a zis: " esenţa muzicii 
este spirituală. Cu ea poţi hipnotiza pe oameni, iar atunci când le găseşti punctul lor slab, le poţi sugera direct în 
subconştient ceea ce vrei să le spui". Hendrix a cunoscut puterea ascunsă ce se găsea în spatele muzicii lui. 

Plecând de la experienţa mea personală si privind în urmă, pot afirma că, conştiinţa a milioane de oameni este 
cu desăvârşire subjugată prin muzica rock. Gândindu-mă la trecutul meu, îmi amintesc că eram atât de 
împătimit de muzică, încât nu trecea nici măcar o zi fără să ascult discurile mele. 

Diferite experienţe ştiinţifice au arătat că muzica influenţează nu numai sufletul ci si materia. La plante s-a 
observat că un fundal sonor liniştit ( muzică clasică de pildă ) grăbeşte dezvoltarea acestora, iar unul cu muzica 
rock poate duce chiar la ofilirea lor. Dacă asupra plantelor muzica rock are o influentă atât de puternică, atunci 
ea acţionează nociv si asupra oamenilor. Muzica rock a devenit în prezent o nouă religie, fapt mărturisit chiar 
de starurile rock. Chitaristul Rolly Galleher a spus " am văzut rock-ul ca o cauză de viată, ca o religie ". Să 
ascultăm acum un jurnalist al rock-ului , care afirmă că : " Dacă Elvis ar fi fost Dumnezeu, Beatles ar fi fost 
Hristos". 

Starurile rock sunt numite "preoţi si preotese" . într-o revistă , Madonna era numită "preoteasă a rock-ului", la 
fel vedem si la Tina Turner si la Cher. Aici chiar si infătisarea ei seamănă cu a unei zeiţe antice. Cântăreţul 
Ozzy Osbourne se intitulează "arhiereu". Alte staruri au dorit să fie socotite drept "sfinţi" în ochii fanilor lor. 
Acest articol pretinde "Faceti-1 pe Elvis sfânt!". 

Cu multă viclenie si meşteşug satana a înlocuit pe adevăraţii sfinţi ai lui Dumnezeu cu sfinţi falşi: 




Bob Dylan. 



winAj 

Cântăreaţa Nina Hagen ( prezentată ca Maica Domnului). 




în afară de arhiereu, Ozzy Osbourne pretinde a fi si sfânt ca Hristos. 

Nu numai că apar desenaţi ca sfinţi dar se si numesc asa: aici cântăreţul Bob Geldof se numeşte "sfânt". 

Cum am ami spus dintotdeauna a imitat adevărul lui Dumnezeu. Camerele copiilor au ajuns temple ale rock- 
ului. Asa cum bisericile sunt împodobite cu icoane, tot asa si camerele copiilor sunt pline cu imagini ale 
starurilor pe care îi adoră. Sfântul jertfelnic este înlocuit cu aparatura la care tinerii pierd ore în sir , ascultând 
muzică rock. Când eram adolescent , am avut si eu ca idol pe Jim Simmons de la formaţia KISS. într-adevăr îl 
socoteam ca pe un dumnezeu. 




Aici mă vedeţi pe mine imitându-1 . Ce făcea el , căutam să fac si eu. Ajunsesem chiar să scot flăcări din gură , 
ca si el ; nu-mi păsa că riscam ca focul să mă ardă si să mă desfigureze pentru totdeauna. 

Sfânta scriptură îi atenţionează pe tineri: " Fiilor , păziti-vă de idoli! "(I Ioan 5,21) . Din nefericire adevăraţii 
sfinţi, care s-au luptat ani de-a rândul împotriva satanei si chiar si-au dat viata pentru Hristos, nu sunt cunoscuţi 
de tineret. Sfinţii care prin harul lui Dumnezeu au făcut minuni în viata lor , continuă incă si după moarte să 
facă minuni. Aceştia sunt adevăraţii eroi, din nefericire dispreţuiţi de tânăra generaţie, care preferă să se închine 
la idolii rock-ului . 

De asemenea , Sfânta Scriptură ne avertizează : " După roadele lor îi veţi cunoaşte." (Matei 7,16) . Care sunt 
roadele starurilor rock? Revolta, drogurile, moartea, alcoolismul, violenta, homosexualitatea si libertinajul 
sexual. 

La începutul anilor '80 a apărut în muzica rock un fenomen care nu a putut fi explicat pe deplin nici până astăzi. 
Acest fenomen se numeşte "acoperire (redare) inversă": La redarea inversă a unor melodii rock, se constată 
apariţia unor mesaje care au , de cele mai multe ori, un pronunţat caracter satanist. Se aud , mai ales , blasfemii 
la adresa lui Hristos, cuvinte de laudă pentru satana sau îndemnuri imorale. Acest fenomen a fost semnalat de 
mai mulţi cercetători si nu poate fi negat. Realizarea intenţionată a acestor mesaje este aproape imposibilă din 
punct de vedere tehnic. Cum se poate ca cineva să cânte un vers oarecare sau o propoziţie , iar la redarea 
inversă să aibă un alt înţeles , cu conţinut satanist ? Asa ceva am păţit si eu cu câteva din cântecele noastre, fără 
ca noi să întreprindem ceva în acest sens. Singura esplicatie pe care o putem da în acest caz este că acest 
fenomen are loc numai prin lucrarea tainică a duhurilor necurate. Avem dovezi că unele formaţii sau unii 
cântăreţi , după înregistrările din studio si înainte de multiplicarea matriţei, oficiază asupra acesteia un soi de 
ceremonie de "binecuvântare" , în care îl invocă pe satan pentru a le înlesni succesul discului. Asa cum preoţii 
binecuvintează si sfinţesc pâinile în slujba Litiei , tot asa si slujitorii magiei negre au ceremoniile lor de 
chemare a diavolului. 

Primul exemplu pe care îl vom asculta este de la formaţia Queen. Cântecul se numeşte "Another one bites the 
dust" (încă unul moare). Refrenul -"Another one bites the dust"- la redarea inversă se aude -"Start to smoke 
marijuana"(începe să fumezi marihuana)- . 

Asculta in cele doua sensuri refrenul ( muzicarockreverse.mp3 ) 

De ce diavolul vrea să începem să fumăm marihuana? Ca să devenim narcomani si apoi să murim, după cum 
sună si titlul. 

Unul din cele mai uimitoare exemple se găseşte în cântecul "Stairway to Heaven"(Scară către cer) al formaţiei 

Led Zeppelin. versurile spun " da, există două căi pe care le poţi urma, dar mai este vreme să schimbaţi drumul 
pe cere mergeţi acum. (Zes , there are two paths you can go by, but in the long run, there's still time to change 
the way you're on )" . Chiar si la ascultarea nomală a cântecului există destulă otravă care să întineze sufletele a 
milioane de tineri si să-i trimită în iad. într-adevăr există într-adevăr numai două drumuri , de care ne-a vorbit 
însuşi Hristos: unul este larg si uşor , cu distracţii si plăceri, pe care-1 urmează cei mai mulţi , dar care duce la 
pierzare si la iad ; iar celălalt e strâmt , pe care merg putini. Cale de mijloc nu există. Intenţia lui de a ne face să 
credem că mai există destul timp pentru a ne schimba drumul este foarte vicleană: "nu te îngrijora , petrece-ti 
viata , tinereţea, păcătuieşte în voie si te vei întoarce la Dumnezeu mai târziu ". Dar cine ne mai asigură că vom 
mai ajunge acest "mai târziu"? Avem noi oare vre-un contract încheiat cu Dumnezeu si ştim exact când vom 
muri? Fiindcă nimeni nu-si ştie ceasul morţii sau dacă va mai apuca ziua de mâine , trebuie să ne întoarcem la 
Dumnezeu acum cât mai avem timp, înainte de a fi prea târziu. 

Asculta in cele doua sensuri refrenul ( muzicarockreverse.mp3 ) 

Să ascultăm acum acelaşi vers al cântecului, redat invers: -"My sweet satan, no other made a path, for it makes 
me sad, whose power is satan" (Dulcele meu satan, nimeni altul nu a mai croit un drum ca al tău, iar stăpânirea 
este a lui satan). 

Nu suntem siguri de motivele existentei acestor mesaje, s-ar părea că au o influentă asupra subconştientului 
uman. Ştim, însă, foarte bine că dacă cineva trăieşte viata tainelor Bisericii , este apărat de harul lui Dumnezeu 
si păzit nu numai de aceste mesaje ascunse, ci si de orice influentă a magiei în care, din nefericire, oamenii se 
încred mai mult decât în Biserica lui Hristos. 

Satana nu este de loc dulce. La început prezintă păcatul ca fiind dulce, ca să ne atragă, dar apoi ne adapă cu 
amărăciune si otravă, pentru a ne deznădăjdui. Scopul lui este să fure , să distrugă , să omoare sufletul nostru. 
Prin muzica rock mai ales, a reuşit să distrugă tineretul, alungând din sufletul lui orice aspiraţie către bun , 
frumos si moral ; aducând în locul lor numai ură si dispreţ pentru credinţa strămoşească. 

Duhul antihristic al muzicii rock este elocvent exprimat în următorul fragment dintr-un cântec al rock-erului 
grec Vasilis Papaconstantinos: "Lasă-mă să-ti umplu golurile cu muzica rock care -mi place , lasă-mă să greşesc, 
nu te face că eşti Dumnezeu, nu-mi plac mântuitorii, nu vreau să mă mântui ". 

Muzica rock a fost centru vieţii mele vreme de şapte ani, am făcut tot ce se putea pentru a ajunge cineva si pot 
spune că am reuşit . Când însă, am simţit că Dumnezeu există cu adevărat, am înţeles că trebuie să merg pe 
drumul Lui si nu pe cel pe care-1 alesesem eu. Dar eram atât de legat de formaţia mea, încât îmi părea imposibil 
s-o părăsesc. Când însă am început să mă rog cu multă căldură si sinceritate, am văzut că încet-încet viata mea 
se schimba pe zi ce trece. Am deschis usa sufletului meu lui Hristos, Care bătea în ea si am înţeles că prin viata 
mea de până atunci îl slăvisem pe satan si nu pe Dumnezeu. într-adevăr, numai alături de Dumnezeu simte 
cineva adevărata fericire si îsi împlineşte viata. La mine schimbarea nu s-a făcut deodată, când am aflat ce se 
ascunde în spatele rock-ului si mi-am dat seama că viata mea se afla în totală contradicţie cu voinţa lui 
Dumnezeu, am avut mustrări de conştiinţă. Eram foarte rătăcit, dar am luat hotărârea să-1 urmez întru toate lui 
Dumnezeu. Aici este o mare taină : hotărârea de a ne schimba ne aparţine, dar puterea pentru a face aceasta vine 
de la Dumnezeu. Noi putem primi acest ajutor de la Dumnezeu prin rugăciune. De aceea trebuie să cerem din 
adâncul inimii : "Dumnezeul meu , ajută-mă să scap din mâinile diavolului, pentru că am înţeles acum că nu 
este joacă, după cum am crezut la început. întoarce-mă la adevărata viată cu Tine." 

în schimbarea mea treptată m-au ajutat prietenii mei creştini, citirea Sfintei Scripturi, spovedania deasă si 
Sfânta împărtăşanie si, în general viata cu Tainele Bisericii. De aceea vă sfătuiesc să căutaţi un preot duhovnic 
bun, care să vă arate cum să duceţi o viată creştină normală. 

Vă atrag atenţia asupra faptului că în tot ceea ce am văzut mai înainte despre muzica rock, nu a fost blasfemiată 
nici o altă persoană (din domeniul religios) cum ar fi Buda sau Mahomed sau un altul, ci întotdeauna Hristos. 
Există o preocupare si o luptă continuă împotriva Lui. De ce oare îi îndeamnă satana pe oameni să-1 
blasfemieze pe Hristos? Pentru că Hristos este Adevărul. 

Satana nu vrea ca oamenii să se apropie si să găsească adevărul, ca nu cumva să se mântuiască. De aceea îi 
amăgeşte, fie cu muzica, fie cu patimile, fie făcându-i să creadă că au găsit adevărul atunci când aparţin altor 
credinţe din afara ortodoxiei. Tot aici vreau să vă spun că, înainte de a veni la Ortodoxie, am trecut si pe la alte 
secte : evanghelisti, penticostali, baptişti; despre care pot spune că sunt rătăciţi, nu numai că răstălmăcesc 
Sfânta Scriptură, dar nu au nici o legătură istorică cu aceasta. Toţi suntem liberi să-i urmăm lui Hristos, sau 
să-L negăm , aceasta depinde doar de noi, iar dacă noi folosim această libertate pentru a-L nega, nu El ne 
pedepseşte, ci noi înşine, pentru că acest drum duce la veşnica pierzare. 

Sper că v-ati folosit de cele pe care le-ati auzit. De asemenea vă rog să fiţi atenţi la felul de muzică pe care îl 
ascultaţi si să nu mă înţelegeţi greşit, nu condamn toată muzica în general, există si muzică bună, dar trebuie să 
ştii s-o cauţi în societatea de astăzi. Eu personal ascult acum mai mult muzică clasică si psaltică (bizantină). Ca 
reper vă sfătuiesc să aveţi grijă de două lucruri: Sunetul muzicii si textul cântecelor pe care le ascultaţi. 

Sfântul Ioan de Kronstadt a zis: "Să nu vă lăsaţi atraşi de sunetul plăcut al unui instrument sau a unei voci, ci 
fiţi atenţi ce urmări au acestea asupra sufletului vostru. Dacă sunetele aduc linişte în suflet si sentimente curate, 
dumnezeieşti, atunci vă puteţi hrăni sufletele ascultându-le. Dacă însă sunetele nasc dorinti trupeşti, îndepărtati- 
le cu totul si să nu mai ascultaţi o asemenea muzică". 

Adevărul este că cea mai sigură corabie pe valurile vieţii este Biserica Ortodoxă, care este condusă de însuşi 
Hristos si de apostolii Lui. 

Vă mulţumesc că m-ati ascultat, vă doresc bună nevointă si raiul. 

